Summer นี้คึกคัก “เราเที่ยวด้วยกัน เฟส 5” เริ่มใช้สิทธิจองห้องพักได้ 7 มี.ค.
“ททท.” ย้ำไทม์ไลน์ดีเดย์ใช้สิทธิ์ "เราเที่ยวด้วยกัน เฟส 5" ผ่านเว็บเริ่ม 7 มี.ค.66 ก่อนเที่ยวจริง 10 มี.ค. 66 หวังกระตุ้นท่องเที่ยวกลางปี
"เราเที่ยวด้วยกัน เฟส 5" ปรับเวลาใหม่ นทท.ได้เฮ เลื่อนใช้สิทธิ์ไวขึ้น!
17 ก.พ. 2566

การท่องเที่ยวแห่งประเทศไทย (ททท.) ได้ออกมาประกาศเรื่องของการเปิดจองใช้สิทธิ์จองที่พักในโครงการ “เราเที่ยวด้วยกัน เฟส 5” ผ่านช่องทางเว็บไซต์ www.เราเที่ยวด้วยกัน.com และชี้แจงไทม์ไลน์เงื่อนไขการใช้สิทธิ์ สำหรับผู้ที่สนใจจะเข้าร่วมโครงการและต้องการจะใช้สิทธิ
โดยการลงทะเบียนในเฟสที่ 5 นี้ จะเริ่มตั้งแต่วันที่  27 ก.พ. – 2 มี.ค. 66  ซึ่งเป็นเปิดลงทะเบียนใหม่ สำหรับประชาชนที่ไม่เคยลงทะเบียนเข้าร่วมโครงการเราเที่ยวด้วยกันในเฟส 1-4  โดยสามารถลงทะเบียนเข้าร่วมโครงการเราเที่ยวด้วยกันเฟส 5 ผ่านเว็บไซต์ www.เราเที่ยวด้วยกัน.com ได้ตั้งแต่เวลา 06.00-21.00 น.
ขณะเดียวกันในวันที่ 7 มี.ค. 66  จะเป็นช่วงเวลาที่เปิดจองที่พัก โดยประชาชนที่เคยลงทะเบียนเข้าร่วมโครงการเราเที่ยวกัน เฟส 1-4 แล้ว สามารถกดยอมรับข้อตกลงและเงื่อนไข (Consent) บนแอปพลิเคชัน “เป๋าตัง” และกดจองใช้สิทธิ์
จากนั้นในวันที่ 10 มี.ค. 66 เป็นวันแรกที่ผู้เข้าร่วมโครงการฯ สามารถใช้สิทธิ์ Check in เข้าที่พัก โดยผู้ใช้สิทธิ์จะต้องติดต่อจองที่พักกับผู้ประกอบการโดยตรง อย่าน้อย 3 วันล่วงหน้าก่อนวันเข้าพัก และชำระค่าที่พัก 60% ผ่านช่องทาง G Wallet บนแอปพลิเคชันเป๋าตัง ซึ่งกำหนดให้เป็นการเดินทางข้ามจังหวัดได้ทั่วประเทศ
โดยในวันที่ 26 เม.ย. 66 จะเป็นวันสุดท้ายที่เปิดให้จองที่พักและในวันที่  29 เม.ย. 66 และ 30 เม.ย. 66 เป็นวันสิ้นสุดโครงการ Check out ที่พัก
สำหรับ รายละเอียดโครงการ จะมีทั้งหมดจำนวน 560,000 สิทธิ์ (5 สิทธิ์/คน)  สนับสนุนค่าที่พัก 40% สูงสุด 3,000 บาท/ห้อง
สนับสนุนคูปอง E-Voucher 600 บาท/วัน  โดยผู้เข้าร่วมโครงการอายุ 18 ปี ขึ้นไป โดยผู้ใช้สิทธิ์จะต้องติดต่อจองที่พักกับผู้ประกอบการโดยตรง อย่างน้อย 3 วันล่วงหน้าก่อนวันเข้าพักและชำระค่าที่พัก 60% ผ่านช่องทาง G Wallet บนแอปพลิเคชันเป๋าตังซึ่งกำหนดให้เป็นการเดินทางข้ามจังหวัดได้ทั่วประเทศ
ทั้งนี้ สามารถสอบถามรายละเอียดโครงการฯ เพิ่มเติมได้ที่ TAT Contact Center โทร. 1672 Travel Buddy หรือสอบถามระบบการใช้งานแอปพลิเคชันถุงเงินและเป๋าตัง ได้ที่ ศูนย์ช่วยเหลือผู้เข้าร่วมโครงการฯ โทร. 02-1111122
 